炸彈人系列

係一隻用迷宮嘅動作遊戲系列，啲角色主要用炸彈做架生或者武器。

《炸彈人系列》初時由 Hudson Soft 出版，佢畀 Konami 收購合併之後改由 Konami 出。

呢隻遊戲系列被指係 last man standing 其中一隻元祖。

玩法

最基本上，炸彈人嘅玩法如下：
對局開始嗰陣，若干位玩家各自企喺戰場上嘅起始位置度；
一位玩家可以放炸彈，最基本嗰隻炸彈係「放咗後若干秒就會爆」；
每位玩家喺「最多可以同時擺低幾多個炸彈」呢點嗰度有個上限；
戰場會有若干嚿硬嘅方塊同埋若干嚿軟嘅方塊，軟嘅方塊可以畀炸彈嘅爆風破壞，而硬嘅方塊就唔可以；
軟嘅方塊被破壞嗰時，有可能會出 power-up，唔同嘅 power-up 效果都唔同，包括
提升「最多可以同時擺低幾多個炸彈」嘅上限；
提升炸彈嘅爆風射程；
提升攞到件 power-up 嘅玩家嘅郁動速度；
令攞到件 power-up 嘅玩家有得踢炸彈... 呀噉。
一位玩家畀炸彈嘅爆風炸到，就會「死」，不過亦都有啲賽制係「每位玩家有若干條命，命冇嗮先算係出局」噉嘅；
如果時限到，就算係打和。

Last man standing

遊戲天堂《炸彈寶寶》線上遊戲
遊戲天堂《炸彈人》線上遊戲

電子遊戲系列